b'\n_START_ARTICLE_\nDienpinigiai\n_START_PARAGRAPH_\nDienpinigiai\xc2\xa0\xe2\x80\x93 i\xc5\xa1moka, skiriama darbuotojui arba tarnautojui, skirta padengti i\xc5\xa1laidas, kylan\xc4\x8dias d\xc4\x97l jo i\xc5\xa1vykos, komandiruot\xc4\x97s, tam tikr\xc4\x85 laik\xc4\x85 praleid\xc5\xbeiant ne namuose ir ne darbo vietoje (d\xc4\x97l ko jam paprastai atsiranda didesn\xc4\x97s nei \xc4\xafprastai i\xc5\xa1laidos). I\xc5\xa1mokama pinigais.\n_START_SECTION_\nLietuva\n_START_PARAGRAPH_\nDarbuotojams, pasi\xc5\xb3stiems \xc4\xaf tarnybines komandiruotes, garantuojama ne tik tai, kad per vis\xc4\x85 komandiruot\xc4\x97s laik\xc4\x85 paliekama darbo vieta (pareigos) ir darbo u\xc5\xbemokestis. Jiems mokami dienpinigiai ir kompensuojamos su komandiruote susijusios i\xc5\xa1laidos (LR darbo kodeksas, 220 str. \xe2\x80\x9eGarantijos ir kompensacijos tarnybini\xc5\xb3 komandiruo\xc4\x8di\xc5\xb3 atveju\xe2\x80\x9c). \xc5\xa0i\xc5\xb3 i\xc5\xa1mok\xc5\xb3 dyd\xc4\xaf ir mok\xc4\x97jimo tvark\xc4\x85 nustato LR Vyriausyb\xc4\x97. LR finans\xc5\xb3 ministro \xc4\xafsakymu patvirtintos Dienpinigi\xc5\xb3 ir gyvenamojo ploto nuomos normos vykstantiems \xc4\xaf u\xc5\xbesienio komandiruotes._NEWLINE_Dienpinigius taip pat gali skirti bendrojo lavinimo, sporto ir kitokios mokyklos savo aukl\xc4\x97tiniams (mokiniams), vykstantiems \xc4\xaf renginius (pvz., var\xc5\xbeybas, olimpiadas) kituose miestuose ar u\xc5\xbesienyje, siekdamos (bent i\xc5\xa1 dalies) kompensuoti j\xc5\xb3 patiriamas i\xc5\xa1laidas.'